Fadlan Hazim

Fadlan Hazim Anuwar (lahir 2 Januari 1992) ialah seorang pelakon, model dan penyanyi lelaki Malaysia. Fadlan juga merupakan bekas ahli kumpulan Versatility In Perfomance (V.I.P).

Kehidupan awal
Beliau dilahirkan pada 2 Januari 1992 di Taman Melawati, Kuala Lumpur, Malaysia dan merupakan anak sulung daripada empat beradik.

Kerjaya
Sebelum menceburi dalam bidang nyanyian mahupun lakonan, beliau terlebih dahulu menceburi bidang peragaan sejak berusia 16 tahun. Fadlan pernah menyertai Pertandingan Kacak Bergaya pada tahun 2010 anjuran Pancaindera, sisipan hiburan Utusan Malaysia dan merupakan peserta termuda dalam pertandingan itu. 

Fadlan pernah menjadi ahli kumpulan V.I.P (Versatility In Performance) di bawah naungan KRU Talents pada Jun 2010. Pada tahun 2012, beliau menarik diri daripada kumpulan V.I.P. akibat tiada keserasian. Kini, Fadlan lebih menumpukan perhatian dalam bidang lakonan berbanding nyanyian.

Kerjaya Fadlan di layar lebar bermula pada 2014 apabila beliau membintangi bersama Mikail Andre dan Pablo Amirul dalam filem Sniper arahan Pierre Andre yang ditayangkan pada 24 April. Beliau memegang watak Rafi yang merupakan atlet penembak tepat.Nor Atieyah Yusoff (15 April 2014). Sebalik misteri Sniper Sinar Harian. Dicapai pada 1 Mei 2014.

Dari 30 Disember 2015 hingga 16 Februari 2016, beliau digandingkan bersama Ady Putra dan Mira Filzah dalam drama adaptasi novel Cinta Si Wedding Planner; memegang watak sebagai Ikmal Bazli.

Dari 16 Januari hingga 5 Mei 2017, beliau digandingkan bersama Siti Elizad dan Farah Nabilah dalam drama adaptasi telenovela Chile Papa Ricky; memegang watak sebagai Ricky.

Fadlan merupakan salah seorang pelakon yang menjayakan drama online KL Gangster: Underworld arahan bersama Syafiq Yusof dan Faisal Ishak termasuk Azhan Rani, Beto Kusyairy, Zahiril Adzim, Ezzaty Abdullah, Nabila Huda dan lain-lain lagi. KL Gangster: Underworld yang merupakan rendisi daripada trilogi KL Gangster karya Syamsul Yusof memulakan siaran di iflix pada 16 Ogos 2018; beliau memegang watak sebagai Jihan.

Fadlan berlakon di samping Diana Danielle dalam drama Raisha 2 sebagai Rashdan.Faten Saphilla Isa (26 Ogos 2018). Raisha 2 lebih dramatik  Kosmo!. Dicapai pada 27 Ogos 2018.

Filemografi

Anugerah dan pencalonan
 Tahun Anugerah Kategori Pencalonan Keputusan 2014 <center>Anugerah Bintang Popular Berita Harian ke–28 Artis Baharu Lelaki Popular   2015 <center> Festival Filem Malaysia ke–27 Pelakon Harapan Lelaki Terbaik  Sniper2016 Anugerah Drama Festival Kuala Lumpur ke–3 Aktor Pilihan  Dunia Generasi Baru  Pasangan Pilihan (bersama Zahirah MacWilson)  2017 Anugerah Drama Festival Kuala Lumpur ke–4 Aktor Pilihan Kahwin Muda  2019Anugerah Drama Festival Kuala Lumpur ke–6 Antagonis Pilihan Seribu Rindu  2025 <center> Anugerah Bintang Popular Berita Harian ke-37 Aktor Pembantu TV Popular  

Rujukan

Pautan luar






Kategori:Kelahiran 1992
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Pelakon lelaki Malaysia abad ke-21
Kategori:Penyanyi lelaki Malaysia
Kategori:Orang dari Kuala Lumpur
Kategori:Pelakon televisyen Malaysia
Kategori:Pelakon filem Malaysia
Kategori:Peragawan Malaysia